มีติ่งเนื้องอกขึ้นมาในปากครับ เป็นมา 1 อาทิตย์ แล้วครับ มีอาการเจ็บคอคล้ายคออักเสบไม่แน่ใจว่าเป็นอะไรครับ หรือควรหาเฉพาะทางอะไร และเป็นอันตรายไหมครับตามรูปลิ้งนี้นะครับ
สวัสดีค่ะ ติ่งเนื้องอกในปากดังกล่าวมาและรูปแนบนั้น อาจจะเกิดจาก ต่อมทอนซิลอักเสบ การมีนิ่วในต่อมทอนซิล เยื่อบุหลังโพรงคออักเสบ หรือเป็นติ่งเนื้อของเยื่อบุช่องปากจากการติดเชื้อไวรัส/เชื้อรา/หรือเชื้อแบคทีเรีย เป็นต้นอาจพบแพทย์ทั่วไปเพื่อตรวจร่างกายจริงดูอีกครั้ง หรือลองรักษาด้วยการให้ยาฆ่าเชื้อ ยาแก้ปวดถ้ามีอาการเจ็บคอร่วมด้วย หากหลังรักษาไม่ดีขึ้น แพทย์อาจจะส่งพบแพทย์เฉพาะทางเช่นแพทย์ด้านหู คอ จมูกเพื่อตรวจอย่างละเอียดต่อไปเบื้องต้นดื่มน้ำมากๆ พักผ่อนให้เพียงพอ ไม่ไปแกะเกาบริเวณที่เป็น อมยาอมแก้เจ็บคอได้ ยังไม่ซื้อยาฆ่าเชื้อมาใช้เอง